Қосымша
 «Үздік авторлық бағдарлама» аудандық конкурсының
ЕРЕЖЕСІ
І. Жалпы ережелер
1. Осы Ереже Қазақстан Республикасының «Білім туралы» Заңына, 2019 жылғы 27 желтоқсандағы №293-VI «Педагог мәртебесі туралы» Қазақстан Республикасының Заңына, сондай-ақ білім беру саласындағы мемлекеттік саясатты іске асыру және білім беру мазмұнын жетілдіруге бағытталған педагогикалық бастамаларын қолдау мақсатында әзірленді. 
2. «Үздік авторлық бағдарлама»  конкурсын аудандық  білім бөлімі  (бұдан әрі конкурс) ұйымдастырады және өткізеді. 
3. Конкурс білім беру мазмұнын жаңарту мен жетілдіруді насихаттауға арналған. 
ІІ. Конкурстың мақсаты мен міндеттері
4. Конкурстың мақсаты оқу пәндерінің, элективті, таңдау және арнайы курстардың, пәндер бойынша таңдау курстарының авторлық бағдарламаларын әзірлейтін педагогтердің озық тәжірибесін анықтау және тарату. 
5. Конкурстың негізгі міндеттері: 
· педагогтердің шығармашылық әлеуетін анықтау және қолдау; 
· жеке әзірлемелерін практикада қолдануға мүмкіндік туғызу; 
· алдыңғы қатарлы педагогикалық тәжірибені тарату; 
· шығармашылық қызметтің нәтижелерімен, педагогикалық идеяларымен және жобаларымен бөлісу. 
ІІІ. Конкурсқа қатысушылар
6. Конкурсқа педагогикалық өтілі 5 жылдан кем емес  білім беру ұйымдарының басшылары, орынбасарлары, педагогтері, балабақша тәрбиешілері, психологтер, қосымша білім беру ұйымдарының педагогтері мен әдіскерлері қатыса алады. Командалық жобалар қарастырылмайды. Конкурсқа бұрын қорғалған авторлық жұмыстар жіберілмейді. 
7. Соңғы 3 (үш) жылғы облыстық кезеңнің жеңімпаздары мен жүлдегерлері (І, ІІ, ІІІ дәрежелі дипломдар мен грамота иегерлері) 3 жыл қатарынан конкурсқа қатыса алмайды. 
IV. Конкурсты өткізудің мазмұны мен өткізу нысандары
8. Конкурсқа қатысуға сараптама мен плагиатты анықтау жүйесінен өткен оқу пәндерінің, элективті курстардың және пәндер бойынша таңдау курстарының авторлық бағдарламалары жіберіледі. 
9. Авторлық бағдарламалардың бірегейлік деңгейін тексеру аудандық (қалалық) кезеңде жауапты маман (әдіскер) немесе аудандық сараптама комиссиясының мүшесі арқылы жүзеге асырылады. 
10. Авторлық бағдарламалардың бірегейлігіне қойылатын талаптар: 
Педагогтің авторлық бағдарламасы оның әдістемелік және шығармашылық қызметінің нәтижесі болуы тиіс. 
Плагиатты тексеру жүйесін қолдана отырып, анықталған авторлық бағдарлама мәтінінің өзіндік деңгейі кем дегенде 70-75 пайызды құрауы тиіс. 
Мемлекеттік жалпыға міндетті білім беру стандарттарынан, үлгілік оқу бағдарламаларынан, нормативтік-құқықтық актілерден ресми тұжырымдарды пайдалануға, сондай-ақ ғылыми және әдістемелік дереккөздерге дұрыс дәйексөз келтіруге негізделген мәтіндік сәйкестіктерге жол беріледі. 
Плагиатқа тексеру нәтижесі авторлық бағдарлама материалдарына қоса беріледі. 
Авторлық бағдарламаның элементтері:
· титул парағы; 
· рецензия (кемінде 2-3 рецензия (біреуі ғылыми қызметкердің, практик мұғалімдердің); 
· түсіндірме жазба; 
· оқу-тақырыптық жоспар. 
Түсіндірме жазба:
· бағыты; 
· жаңашылдық, өзектілік, педагогикалық негізділігі; 
· мақсаттары мен міндеттері; 
· ерекшеліктері; 
· бағдарламаның әлеуметтік және тәрбиелік мәні; 
· оқу және нәтижелерді бағалау процесінде цифрлық технологиялар мен жасанды интеллект құралдарын қолдану мүмкіндіктері; 
· күтілетін нәтижелер және оларды тексеру тәсілдері. 
Оқытуды жекелендіру, оқушылардың жетістіктерін талдау және білім беру процесінің тиімділігін арттыру үшін цифрлық білім беру ресурстарын, онлайн платформаларды, жасанды интеллект құралдарын пайдалануды көрсету ұсынылады. 
Авторлық бағдарламаның мазмұны:
Авторлық бағдарламаның мазмұны: оқу-тақырыптық жоспар, бөлімдер мен тақырыптар тізімі, әр тақырып бойынша теориялық және практикалық сабақтарға бөлінген сағат саны. 
Авторлық бағдарламалардың мазмұны тақырыптардың қысқаша сипаттамасы (теория және практика), оқытудың күтілетін нәтижелері мен бақылаудың қолданылатын нысандарын көрсету арқылы ашылады. 
Авторлық бағдарламаны әдістемелік қамтамасыз ету:
· сипаттама; 
· тақырыптар бойынша жоспарланған сабақтардың түрлері (ойын, экскурсия, конкурс, конференция және т.б.); 
· оқу-тәрбие процесін ұйымдастырудың әдістері мен нысандары, дидактикалық материалдар және сабақтарды техникалық қамтамасыз ету; 
· пайдаланылған цифрлық ресурстар, онлайн-платформалар және жасанды интеллект элементтері (мысалы, тапсырмаларды бейімдеу, нәтижелерді талдау немесе интерактивті оқыту мақсатында); 
· білім алушылардың сыни және креативті ойлауын, зерттеу және жобалау дағдыларын қалыптастыру тәсілдері; 
· инклюзивті технологияларды қоса алғанда, оқытуды даралау және саралау тәсілдері; 
· әр тақырып немесе бөлім бойынша қорытындылау формалары; 
· білім алушылардың жетістіктерін бағалау критерийлері және бағдарламаны іске асыру тиімділігін мониторингтеу тәсілдері. 
11. Материалдар электрондық және қағаз (түптеліп) нұсқада ұсынылуы тиіс. 
Бағдарлама жазуға қойылатын талаптар: форматы А4, текстік редакторы MW; шрифтісі - Times New Roman, шрифтің өлшемі - 14, шет сызығы 2 см. барлық жағынан, жол аралық интервал 1-1,5, бағыты кітапша, тасымалсыз. 
10. Конкурсты өткізудің кезеңдері мен мерзімдері:
· І кезең - аудандық (қазан айы);
· ІІ кезең - облыстық (қазан-қараша айлары);
· III кезең - республикалық (желтоқсан айының алғашқы онкүндігі).
11. Аудандық конкурс қазан айында өтеді.
12.  Аудандық конкурсқа әр пәннен 1 жұмыс, бастауыш сыныптардан әр білім беру мекемелерінен 1 жұмыс, әр балабақша мен сыныптан тыс мекемеден 1 жұмыстан қабылданады.
V. Ұйымдастыру комитеті
13. Конкурсты ұйымдастыру және өткізу үшін ұйымдастыру комитеті құрылады, оның міндеттеріне конкурсқа ұсынылған материалдарды бағалау өлшем шарттарын әзірлеу және конкурстық рәсімдердің ашықтығын қамтамасыз ету кіреді.
14. Ұйымдастыру комитеті конкурсты өткізу тәртібін, нысандарын, орны мен өту мерзімін анықтайды, қатысушылар тізімін және қазылар алқасының құрамын бекітеді.
15. Ұйымдастыру комитетінің шешімі төраға мен хатшының қолы қойылған хаттамамен рәсімделеді. 
VI. Конкурстың қазылар алқасы
16. Әрбір кезеңде қазылар алқасы құрылады. Қазылар алқасының құрамын және оның жұмыс істеу тәртібін жергілікті кезеңдерді өткізетін ұйымдастырушылар бекітеді.
17. Қазылар алқасы Конкурсқа ұсынылған жұмыстарға авторлық жобалардың өлшемдеріне (критерий) байланысты сараптама (экспертиза) жасайды: педагогикалық мақсаттылығы, мақсаты мен міндеті, өзектілігі, жаңалығы, авторлық бағдарламаның ерекшелігі, күтілетін нәтижелері мен оларды тексеру нәтижесін бағалайды.
18. Жеңімпаздарды анықтайды және олардың тізімін ұйымдастыру комитетіне ұсынады. 
VII. Ұйымдастыру комитетіне құжаттар ұсыну тәртібі
19. Конкурсқа қатысу үшін құжаттар ұйымдастыру комитетінің белгіленген мерзіміне дейін қабылданады. Көрсетілген мерзімнен кеш қалған құжаттар тіркеуге алынбайды.
20. Конкурсқа қатысу үшін:
· тіркеу формасына сәйкес қатысушы туралы мәліметті көрсете отырып, аудандық, қалалық білім бөлімдерінің басшыларымен, облыстық білім басқармасына қарасты мекемелердің директорларымен бекітілген сұраныс;
· қазылар алқасы төрағасының қолымен расталған қорытынды хаттаманың көшірмесін;
· авторлық бағдарламаның электрондық нұсқасын;
· антиплагиат жүйесіндегі тексеру нәтижесін (анықтама).
VIII. Конкурстың жеңімпаздарын марапаттау
21. Қазылар алқасы, әр бағыт және пән бойынша жеке үздік жобаларды анықтайды:
· І орын - 1 авторлық жоба;
· ІІ орын - 2 авторлық жоба;
· ІІІ орын - 3 авторлық жоба.
22.Жүлделі орын алған жеңімпаздар оқу-әдістемелік орталығының І, ІІ, ІІІ дәрежелі дипломдарымен марапатталады. Әр бағыт бойынша І орын жүлдегерлері облыстық байқауға жолдама алады.

